
Parlamentul European,
–	având în vedere proiectul de decizie a Consiliului (05789/2024),
–	având în vedere proiectul de Acord de parteneriat între Uniunea Europeană și statele sale membre, pe de o parte, și membrii Organizației Statelor din Africa, Zona Caraibilor și Pacific, pe de altă parte (08372/1/2023),
–	având în vedere cererea de aprobare prezentată de Consiliu în conformitate cu articolul 207 alineatul (4) primul paragraf și articolul 218 alineatul (6) al doilea paragraf litera (a) punctul (v) din Tratatul privind funcționarea Uniunii Europene (C9‑0029/2024),
–	având în vedere rezoluția sa fără caracter legislativ din 10 aprilie 2024 referitoare la propunerea de decizie a Consiliului privind încheierea, în numele Uniunii Europene, a Acordului de parteneriat între Uniunea Europeană și statele membre ale acesteia, pe de o parte, și membrii Organizației Statelor din Africa, Zona Caraibilor și Pacific, pe de altă parte[footnoteRef:1], [1:  	Texte adoptate, P9_TA(2024)0207.] 

–	având în vedere articolul 105 alineatele (1) și (4) și articolul 114 alineatul (7) din Regulamentul său de procedură,
–	având în vedere avizul Comisiei pentru comerț internațional,
–	având în vedere scrisoarea transmisă de Comisia pentru afaceri externe,
–	având în vedere recomandarea Comisiei pentru dezvoltare (A9-0147/2024),
1.	aprobă încheierea acordului;
2.	încredințează Președintei sarcina de a transmite poziția Parlamentului Consiliului, Comisiei, precum și guvernelor și parlamentelor statelor membre și ale membrilor Organizației Statelor din Africa, zona Caraibilor și Pacific.

